Minister sê ja vir kaderontplooiingMalusi Gigaba. Foto: GCIS “Ek sal nie om verskoning vra vir die ontplooiing van ŉ kader in ŉ raad nie, mits die kader die relevante en vereiste ondervinding en kundigheid beskik om aan die mandaat te voldoen,” het Gigaba aan die Kaapse Persklub gesê. “Aan die einde van die dag is Gill Marcus ŉ kader. Sy het die vereiste vaardighede om die reserwebank te bestuur. Tito [Mboweni] was ŉ kader. Ek sal bekommerd wees indien iemand voorstel dat Malusi die hoof van die reserwebank word. Dan sal ek sê kaderontplooiing is verkeerd.” Gigaba het toegegee dat die ontplooiing van lojale ANC en alliansie lede verkeerd geloop het in verskeie gevalle. Volgens Gigaba kan dit in die toekoms verhoed word deur ŉ “wetenskaplike en sistematiese aanslag” te gebruik rakende die samestelling van die rade.